hu en kk ky ru ru ky ky ru ru ru bg ru ru ru en hbs_cyr ru ky hu ky ru ky cv ky ky ky ky ky ky ky ky ky ky ky ky ky ky ky ky ky ky ru ky ru ky ru ky ru ky ru ru ky ru ru ru ky ru ky ru ru ru ky ky ru ky ky bg ky ky ru ky ru ky ru ru ky ru ky ky ru ky ky ru ru uk ru ky ru
"Фабула", 15.04.11 - 4-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Жаңы Өкмөттүн беделине доо кетирүү үчүн оппозиция күмөндүү иш-чараларды каржылап, ал эми калп патриоттор бул жаатта жардамдашуудабы?..
Ысык-Көл облусунун Тамга айылында "Кумтөр" долбооруна арналган курултай болуп өткөн соң, ага карата коомчулукта бир топ сын-пикирлер жана талкуулар орун алды. Бул курултайга жакындан баам салган адамга чогулгандар мамлекеттин кызыкчылыгын көздөп, эртеңин ойлобой эле жалаң таарыныч ызасына баткандар клубундай элес калтырды. Анан дагы "элдик курултайды" "Ата Мекен" партиясынын депутаты ачык эле каржылаганы менен, эч кандай көркүнө чыгара алган жок.
Өлкөбүздөгү эң чоң компания болуп эсептелген "Кумтөр Оперейтинг Компанини" бир нече айдан бери коркутуп келген адамдар маалымат жыйындардан колу бошобой, аны менен бирге эле курултайларды өткөрүп келишет. Албетте, аны элдик деп атап алуу адатка айланган. Чындыгында, бүгүнкү биздин кырдаалда элдин атын акыркы бандиттен тарта тили менен "буудай кууруган" саясатчылардан өйдө жамынышаары белгилүү деңизчи. Андан дагы кызыгы "Элдин ырыскысы - элге" деген лозунгду көтөргөн демилгечи топтор бардык жерде эле ыйлактап жүргөнүн коюшпайт. Алардын айта берсе да "жыртылбаган" "тарыхта калуучу мындай иш-чарага, курултайга араңдан зорго акча чогулттук" деген сөздөрү бар. Мисалы, Ысык-Көлдөгү курултай сыяктуу... Бизди кызыктырганы Бишкек шаарында баасы кымбатка турган маалымат жыйындарда да, алар баш кийимди элди айланта кое беришеби? Же алардын артында жүзүн ачыкка чыгаргандан корккон адамдар турабы?
Курултайчылардын артында азыркы өкмөттүн мүчөлөрүнөн бирөө-жарымы турбагандыгы факт. Антсе да "ыйлаак" патриоттор ушундайча элдин башын айландыргылары келет. Канчалык жаап-жашыралы дегендери менен, алардын оппозицияда жүргөн "Ата Мекен" партиясы менен болгон байланышы ачыкка чыгып бараткандай. Аталган партиянын депутаты Карганбек Самаковдун форумдун уюштуруучуларына акча алып келгенин, алар аны узакка жана аябай берилүү менен бөлүшкөндөрүн бардыгы көргөндөй болду. Кызык, мындай иш-чарадан соң кетип калышпай, жыйынтыгында кезектеги резолюцияны кабыл алууга акыл калчап ийишти.
Баарынан кызыгы курултайчылардын өткөөл мезгилдин президентине, премьер-министрге жана дагы бир топ структураларга жазган каты болду. Ал "салам кат" "бизди күч менен жок кылгылары келүүдө" деген мааниде. Алдын ала эле "Кумтөр Оперейтинг Компаниге" бардык күнөөнү жүктөп ийишти. Ага кошуп Кыргыз Республикасынын алгачкы премьер-министри 1992-жылы каза болгон Насирдин Исановдун ысымын да кыстарууга жүрөктөрү даады. Анткени ошол учурдан тарта өлкөбүздө канадалык "Камеко" корпорациясы пайда болуп, алтын казуучу Кумтөрдүн пайда болушун түптөгөн. Мындан кандай кынтык издегендери түшүнүксүз.
"Кавказ туткуну" көркөм тасмасындагы Шуриктин "И часовню то же я?" деген сөздөрү эске келет. Бирок Ысык-Көлдө өткөн курултайдын көпчүлүк катышуучуларынын айткандарын да эске салбасак болбойт. Анткени ошол күндөрү Ысык-Көлдө суук болуп, катышуучуларды жылуу үйлөргө жана мейманканаларга жайгаштырышкан эмес. Өзүңүздөр билесиздер, мындай шарттарда биздин эл кандайча жылынууну сүйүшөт?.. Албетте, ичти жылыткан "жинди суу" кекиртектен өткөндөн кийин жогорудагыдай фантазиялар көкөлөп учат эмеспи?
Алтын казуучуларга карата айтылган айыптар, сын-пикирлер эч кандай өзгөрбөй келет. Алардын койгон талаптарын өкмөт аткара тургандыгына курултайдын уюштуруучулары өздөрү деле ишенишпесе керек. Себеби айтылган сын-пикирлердин көпчүлүгү эле "жөө жомок" болуп ойдон чыгарылган. Аларды угуп отуруп, ууртуңа жылмаюу келет. А бирок, алардын дайыма эле ультиматум кое бериши бара-бара күлкүлүү болбой барат. Улам бир өңүттөн чыга калышып, элдин башын айландырышууда. Бир туруп жол тосуп, автоунаалардын жүрүшүн токтотобуз дешет, бир туруп компаниянын өкүлдөрүн ар түрдүү сөздөр менен жерден алып көргө, көрдөн алып жерге чабышат. Айтмакчы, жол тосуу менен Кыргызстанда мыйзам алдында жооп берип кала тургандыктарын жакшы түшүнүшсө керек. А балким, түшүнүшпөйт... Сөздү кыскарта чаап айтканда, алар "Кумтөрдүн" айланасында уулуу чиркейдей эле ызылдап кетпей жүрүшөт. Алардын мындай аракети коркунучтуу деле эмес, бирок жүрүп турган ишке жолтоо болушууда.
Демилгечи топ бул компанияны таптакыр эле жаап коюуну да сунушташууда. Анда кандай болот? Бир нече адамдын кызыкчылыгы үчүн мамлекетибиздин казынасына түшүүчү миллиондогон каражаттардан куру жалак калтырып, КОКто иштеген 2000дей кызматкерди жумушсуз калтырыш керекпи? Булардын көпчүлүгү дал ушул Жети-Өгүз районунда жашашат го? Кызык, демилгечи топтун өкүлдөрү алардын оюн да эске алышпайбы? Же "элдин" артына жашынгандар өздөрү эле бүтүм чыгарып коюшабы?
Жакшылап баам сала келсек, компания менен аөосуз күрөшүп жаткан курултайчылардын көпчүлүгү бул ишканага катуу таарынычы барлар болуп чыгат. Кимдир бирөөсүн жумушка албай койгон, кимдир бирөөсүн жумуштан айдап жиберген. Ал эми лидерлеринин бирөөсү бул компанияга түздөн-түз эбегейсиз кызыкчылыгы бар. Тамга айылындагы өзүбүздүн жеке булагыбыздан алган маалыматыбызга караганда, ал лидер учурунда жергиликтүү микрокредит компаниясынан (Кумтөр каржылаган) 2 млн. сом өлчөмүндө кредит алган. Алдыдагы 2012-жылы ал акчаны кайра кайтарууга туура келет. Андыктан бул лидер акчаны кайтарып бербөөнүн аракетин ушундайча күмөндүү жүрүштөрү менен жасап жаткан экен.\
Тамгадагы жыйынга "Ата-Мекенчилердин катышканы" Кумтөрдүн айланасындагы абалга туура келип жатат. Өмүрбек Текебаев жактоочулары менен "жыгылган күрөшкө тойбойт" дегендей сезим калтырууда. Коалиция менен өкмөт куралып жатканда ал өзүн парламенттин спикери, жакындары министрлик орундарда көрүшкөн. Жыйынтыгында жаш жана амбициялуу "Республика" тандалып калып, саясатчылар парламент аркылуу майда-чүйдө өч алышкандай. "Ата-Мекен" лидеринин мындай олдоксон аракеттери көптөрдү кабатыр кылууда.
Бүгүнкү кырдаалдагы араң дем алып турган Кыргызстандын экономикасы өргө чыгышы үчүн бардык ишканалардын иштеп туруусу шарт экенин социалисттер болбогондо, ким түшүнүүсү керек. "Кумтөр" келишимин кайра карап чыгуу ишкананын жумушунун токтошуна, акциялардын баасынын түшүшүнө жана келечекте мамлекет үчүн инвесторлорду тартуу иштери да солгундай тургандыгын түшүнүп турушса керек. Түшүнсө да түшүнгүсү келбегендерди эмне деп атоого болот?..
Кыйкыргандын баары эле патриот эмес
Учурда мамлекетибизде алсыз борбордук бийлик тургандыгын эч ким талашкысы келбейт. Ким мамлекетти башкарууда, ким эмнеге жооп берери тууралуу толук түшүнүк жок. Муну революциядан кийинки көрүнүш катары туура түшүнсө болот. Бирок ушундай боз мунарык каптаган кырдаалда позициясы жок башка бир боз мунарык өкүмүн жүргүзүүгө аракет кылып, бардыгын катарынан эле коркутуп келет: Президентти, Өкмөттү жана бизнесмендерди. Мындай кадамдары менен алар өздөрүн патриот катары көрсөтүүгө далалат кылышат.
Өлкөбүздө азыр билекти түрүнүп алып кызуу иштеш керек экендиги гана жетишпей жаткандыгын эч ким талаша албаса керек. Мындай кырдаалда патриотизм деген сөздүн мааниси да жогорудагыдай демилгечи топтордун эсебинен бурмаланып отурат. Өсүп келаткан жаштар да жолду тосуу, бийликти коркутуу мыйзамга каршы эмес, кайра патриотизм деп түшүнүп алуулары кеп эмес. Андыктан акылды туура жолго карай багыттоо жана лозунгдарды чыныгы патриоттук духта жазуу керек.
Өлкөбүздүн чыныгы патриоттору ар кайсы бурчка туруп алып, оюна келгендей кыйкыра бербейт. Алар жөн гана жумуштарын кылып, мамлекетибиздин бутуна турушу үчүн жардам кылышат. Мамлекет үчүн салык төлөшөт, кошунасына да колдоо кылат, жумуш орундарын камсыз кылат. Аларда кезектеги тополоңдон майлуу жана жылуу орундарды ээлеп алайын деген арам ойлору болбойт.
Бүгүн эле кыйкырып жүргөндөр эртең бийликке келсе, инвесторлорду алкап, башка бирөөнү кагып-силкпейт деп сөз бере албайт. Бардык иш бир гана - баада. Андыктан биздин мамлекетте оңой сатылып, оңой сатып алганга көнгөн патриоттор жоголмоюн көйгөйлөрдүн үстүнө көйгөй гана жарала берет.
Жүрүп жаткан иштен кошумча акча табуу, кимдир бирөөнү жеп аткан нанынан ажыратпай, ага кайра жумуш таап берүү, бирөөнү чукулап эле отура бербей, маңдай тер менен оокат кылуу колубуздан келет чыгар. Менин оюмча, мамлекетибиздин ар бир атуулу "Ата Мекеним үчүн мен эмне кылдым?" деген суроону өзүнө берип, кайра ага чын дилинен жооп берсе гана өлкөбүз оңоло баштайт. Мүмкүн, жообубуз "эч нерсе" болуп калса, өзүбүз үчүн деле ыңгайсыз болсо керек?
кыргыз тилиндеги гезит "Форум"
email • архив • редакция
Беттешип бетке жешти, Кайра эле элдешип, эттен жешти
Таарыныч ызасына баткандар клубу
Максимдин хаккерлери дачадан эмес,"хатадан" кармалышты...
Жумабүбү Ыдышова, апрелде ок тийип, жабыркаган Абдрагим Бектуровдун апасы:
"Баламдын мындан аркы жашоосун элестете албайм…"
Алмазбек Баатырбеков, "Республика" фракциясынын депутаты:
"өлкөдө туруктуулук болуш үчүн коалиция тарабоосу зарыл"
Идрисова Роза, 1937-жылы Сталиндик репрессияга туш болгон Идрисов Аскардын кызы:
"Жыйырма жылдан бери барбаган кишим, какпаган эшигим калган жок"
Теңиртоолуктардын үч баскычтуу үмүтү…
"айрым мамлекеттик ооруканалды биротооло жабыш керек"
БҮЛҮНГӨН МАЗАР ДИН ЖАНА АГА
СОВЕТ БИЙЛИГИНИН УЧУРУНДАГЫ МАМИЛЕ
Кыргыз Республикасынын Маданият жана маалымат министрлигинин министри Шакиев Нурлан мырзага
Спорт - ден соолуктун булагы…